b'\n_START_ARTICLE_\nBannerimainonta\n_START_PARAGRAPH_\nBannerimainonta on verkkomainontaa Internetin WWW-sivuilla. Mainospaikat verkossa ovat yleens\xc3\xa4 suorakaiteen muotoisia, mist\xc3\xa4 nimi "banner" (suom. viiri). Mainos on joko staattinen kuva, animoitu kuva tai jollain ohjelmointity\xc3\xb6kalulla (Java, Flash) tehty animoitu tai interaktiivinen esitys. Mainoksen tarkoituksena on joko kertoa viesti jo itse bannerissa tai saada k\xc3\xa4ytt\xc3\xa4j\xc3\xa4 napsauttamaan mainosbanneria, jolloin selain avaa mainostajan sivun. Mainoksen n\xc3\xa4ytt\xc3\xa4j\xc3\xa4 saa korvauksen joko mainoksen n\xc3\xa4ytt\xc3\xb6kertojen, n\xc3\xa4ytt\xc3\xb6p\xc3\xa4ivien, klikkausten tai onnistuneiden transaktioiden perusteella.\n_START_SECTION_\nMainoskoot\n_START_PARAGRAPH_\nMainoskokoja on useita. Mainonnassa suositellaan k\xc3\xa4ytett\xc3\xa4v\xc3\xa4n Interactive Advertising Bureaun (IAB) standardikokoja:'